भोपाल। वक्फ प्राधिकरण ने मंगलवार को एक अहम फैसला सुनाते हुए जहांगीराबाद स्थित पुलिस कंट्रोल रूम को वक्फ सम्पत्ति घोषित करते हुए कहा है कि, पुलिस कंट्रोल रूम कब्रिस्तान की 3.05 डेसीमल जमीन पर बना है, जो अतिक्रमण की श्रेणी में आता है। ऐसे में शासन और पुलिस विभाग पर वर्ष 2007 से 2015 तक प्रति माह 1 लाख 18 हजार रुपए का जुर्माना भी लगाया गया है। इस तरह 8 वर्षों का कुल जुर्माना 1 करोड़ 13 लाख रुपए अदा करना होगा। पुलिस कंट्रोल रूम की जमीन को अपनी सम्पत्ति बताते हुए वक्फ बोर्ड के अधीन काम करने वाली संस्था मुतावल्ली कमेटी इंतेजामिया औकॉफ-ए-आम्मा ने 2007 में वक्फ ट्रिब्यूनल में याचिका दायर कर मालिकाना हक दिलाने की मांग की थी।